open-index/open-wikipedia-markdown huggingface dataset:
গজালিয়া ইউনিয়ন, লামা

**গজালিয়া** বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।

## আয়তন
গজালিয়া ইউনিয়নের আয়তন ৩০,৭২০ একর (১২৪.৩২ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা  ১৩,৮৭৮জন। এর মধ্যে ৬,১৫৫জন বৌদ্ধ, ৪,৩২১জন মুসলিম, ২,৭২০জন খ্রিস্টান, ৭৮জন হিন্দু  ও ৬০৪জন অন্যান্য ধর্মের অনুসারী।

নৃতাত্ত্বিকভাবে ৪,৪৯৭জন বাঙালি, ৪,৪৫৩জন‌ মারমা, ২,৮৮৫জন ম্রো, ১,৮৮৭জন ত্রিপুরা ও ১৫৬জন অন্যান্য।

## অবস্থান ও সীমানা
লামা উপজেলার মধ্য-পূর্বাংশে গজালিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৬ কিলোমিটার। এ ইউনিয়নের উত্তরে সরই ইউনিয়ন, পশ্চিমে ফাইতং ইউনিয়ন ও কক্সবাজার জেলার চকরিয়া উপজেলার বমু বিলছড়ি ইউনিয়ন, দক্ষিণে লামা সদর ইউনিয়ন এবং পূর্বে রুমা উপজেলার গ্যালেংগ্যা ইউনিয়ন অবস্থিত।

## প্রশাসনিক কাঠামো
গজালিয়া ইউনিয়ন লামা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
* আকিরামপাড়া
* ক্রংতংপাড়া
* গজালিয়া হেডম্যানপাড়া
* নাজিরাম ত্রিপুরাপাড়া
* বটতলীপাড়া
* বড় ফারংগা
* বড় বমু পাড়া
* বাইশপাড়ি
* বোচাপাড়া
* রে মং মেম্বারপাড়া
* গাইন্দ্যা পাড়া
* বড় বমু হেডম্যান পাড়া
* কোলাক্যা পাড়া

## শিক্ষা ব্যবস্থা
২০১১ সালের আদমশুমারি অনুযায়ী গজালিয়া ইউনিয়নের সাক্ষরতার হার ২২.৩%। এ ইউনিয়নে ১টি মাধ্যমিক বিদ্যালয় ও ১২টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* গজালিয়া উচ্চ বিদ্যালয়

;প্রাথমিক বিদ্যালয়
* আকিরামপাড়া সরকারি প্রাথমিক বিদ্যালয়
* ক্রংতংপাড়া সরকারি প্রাথমিক বিদ্যালয়
* গজালিয়া হেডম্যানপাড়া সরকারি প্রাথমিক বিদ্যালয়
* চিনতাবাপাড়া সরকারি প্রাথমিক বিদ্যালয়
* নাজিরাম ত্রিপুরাপাড়া সরকারি প্রাথমিক বিদ্যালয়
* পাহাড়িকা সরকারি প্রাথমিক বিদ্যালয়
* বটতলীপাড়া সরকারি প্রাথমিক বিদ্যালয়
* বড় ফারংগা খুজ্জানুন সরকারি প্রাথমিক বিদ্যালয়
* বড় বমু সরকারি প্রাথমিক বিদ্যালয়
* বাইশপাড়ি সরকারি প্রাথমিক বিদ্যালয়
* বোচাপাড়া সরকারি প্রাথমিক বিদ্যালয়
* রে মং মেম্বারপাড়া সরকারি প্রাথমিক বিদ্যালয়

## যোগাযোগ ব্যবস্থা
গজালিয়া ইউনিয়নে যোগাযোগের প্রধান সড়ক হল লামা-বান্দরবান সড়ক। প্রধান যোগাযোগ মাধ্যম জীপগাড়ি।

## খাল ও নদী
গজালিয়া ইউনিয়নের পশ্চিম সীমান্ত দিয়ে বয়ে চলেছে ফাইতং খাল।

বমু খাল,ফাদু খাল, ফারাংগা খাল ইত্যাদি। 

## হাট-বাজার
গজালিয়া ইউনিয়নের প্রধান ২টি হাট-বাজার হল গজালিয়া বাজার এবং ডিসি রোড বাজার।

## জনপ্রতিনিধি
* বর্তমান চেয়ারম্যান:  নেই

## আরও দেখুন
* লামা উপজেলা
* লামা থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:লামা উপজেলার ইউনিয়ন
ম্যাক সেনেট

**ম্যাক সেনেট** (ইংরেজি: Mack Sennett; জন্ম: **মাইকেল সিনট**; ১৭ই জানুয়ারি, ১৮৮০ - ৫ই নভেম্বর, ১৯৬০) ছিলেন একজন কানাডায় জন্মগ্রহণকারী মার্কিন পরিচালক ও অভিনেতা। তিনি চলচ্চিত্রে স্ল্যাপস্টিক কৌতুকাভিনয়ের উদ্ভাবক হিসেবে পরিচিত। তার কর্মজীবনে তিনি "কৌতুকাভিনয়ের রাজা" হিসেবে পরিচিত ছিলেন। ১৯৩২ সালে তার নির্মিত স্বল্পদৈর্ঘ্য চলচ্চিত্র *[[রেসলিং সোর্ডফিশ]]* শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কার লাভ করে এবং তিনি ১৯৩৭ সালে একাডেমি সম্মানসূচক পুরস্কার লাভ করেন।

## জীবনী
### প্রারম্ভিক জীবন
মাইকেল সিনট ১৮৮০ সালের ১৭ই জানুয়ারি কানাডার কেবেকের রিচমন্ডে জন্মগ্রহণ করেন। তার পিতা জন সিনট ও মাতা ক্যাথরিন ফয় ১৮৭৯ সালে কেবেকের টিংউইক সেন্ট-প্যাট্রিস প্যারিসে বিয়ে করেন। তারা আইরিশ ক্যাথলিক ছিলেন। বিয়ের পর তারা রিচমন্ডে চলে যান এবং জন সিনট সেখানে শ্রমিকের কাজ পান। ১৮৮৩ সালে যখন মাইকেলের ভাই জর্জ জন্মগ্রহণ করে, জন সিনট তখন রিচমন্ডে একটি সরাইখানার পরিবেশক হিসেবে কাজ করছিলেন এবং দীর্ঘদিন এই পেশায় নিয়োজিত ছিলেন। মাইকেলের তার দাদা-দাদীর কেবেকের ডানভিলে বসবাস করতেন। মাইকেল ১৭ বছর বয়সে কানেক্টিকাটে চলে যান।

তিনি কিছুদিন ম্যাসাচুসেটসের নর্দাম্পটনে বসবাস করেন। তার আত্মজীবনী অনুসারে, এখানে থাকাকালীন ভডেভিলের একটি অনুষ্ঠান দেখার পর তিনি প্রথম অপেরা গায়ক হওয়ার চিন্তা করেন। তিনি বলেন শহরের সবচেয়ে শ্রদ্ধেয় ব্যক্তি, নর্দাম্পটনের মেয়র (পরবর্তীতে মার্কিন যুক্তরাষ্ট্রের রাষ্ট্রপতি) ক্যালভিন কুলিজ, এবং তার নিজের মা তার সঙ্গীতের আকাঙ্ক্ষা বাদ দিতে বলেন।

### মৃত্যু
সেনেট ১৯৬০ সালের ৫ই নভেম্বর ক্যালিফোর্নিয়ার উডল্যান্ড হিলসে ৮০ বছর বয়সে মৃত্যুবরণ করেন। তাকে ক্যালিফোর্নিয়ার কালভার সিটির হলি ক্রস সিমেট্রিতে সমাধিস্ত করা হয়।

## পুরস্কার ও সম্মাননা
ম্যাক সেনেট নির্মিত ১৯৩২ সালের স্বল্পদৈর্ঘ্য চলচ্চিত্র *[[রেসলিং সোর্ডফিশ]]* শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কার লাভ করে। সেনেট ১৯৩৭ সালে একাডেমি সম্মানসূচক পুরস্কার লাভ করেন। চলচ্চিত্র শিল্পে তার অবদানের জন্য ৬৭১২ হলিউড বলেভার্ডে হলিউড ওয়াক অব ফেমে তার নামাঙ্কিত তারকা খচিত হয়। ২০১৪ সালে তাকে কানাডাস ওয়াক অব ফেমে ভূষিত করা হয়।

## আরও দেখুন

## তথ্যসূত্র

## বহিঃসংযোগ

* 
*
*

বিষয়শ্রেণী:১৮৮০-এ জন্ম
বিষয়শ্রেণী:১৯৬০-এ মৃত্যু
বিষয়শ্রেণী:২০শ শতাব্দীর কানাডীয় অভিনেতা
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত কানাডীয় ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:কানাডীয় কৌতুকাভিনেতা
বিষয়শ্রেণী:কানাডীয় চলচ্চিত্র অভিনেতা
বিষয়শ্রেণী:কানাডীয় চলচ্চিত্র পরিচালক
বিষয়শ্রেণী:কানাডীয় চলচ্চিত্র প্রযোজক
বিষয়শ্রেণী:কানাডীয় নির্বাক চলচ্চিত্র অভিনেতা
বিষয়শ্রেণী:ম্যাসাচুসেটসের অভিনেতা
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন নির্বাক চলচ্চিত্র অভিনেতা
বিষয়শ্রেণী:স্ল্যাপস্টিক কৌতুকাভিনেতা
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:ম্যাসাচুসেট্‌সের অভিনেতা
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:নির্বাক চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজনা কোম্পানি প্রতিষ্ঠাতা
বিষয়শ্রেণী:২০শ শতাব্দীর মার্কিন কৌতুকাভিনয়শিল্পী
লামা সদর ইউনিয়ন

**লামা সদর** বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।

## আয়তন
লামা সদর ইউনিয়নের আয়তন ১৮,৫৬০ একর (৭৫.১১ বর্গ কিলোমিটার)।

## জনসংখ্যার উপাত্ত
২০২২ সালের আদমশুমারি অনুযায়ী লামা সদর ইউনিয়নের মোট জনসংখ্যা ১০,১১৯ জন। এর মধ্যে ৬,১১৫জন মুসলিম, ২,২১৩জন বৌদ্ধ ৯৯৪জন খ্রিস্টান, ৭৩৫জন হিন্দু ও ৬২জন অন্যান্য ধর্মের অনুসারী।

নৃতাত্ত্বিকভাবে ৭,০৮৪জন বাঙালি, ৬০৫জন‌ মারমা, ১,৬৮৫জন ম্রো, ৭৩৯জন ত্রিপুরা ও ৬জন অন্যান্য।

## অবস্থান ও সীমানা
লামা উপজেলার মধ্য-পূর্বাংশে লামা সদর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে গজালিয়া ইউনিয়ন, পূর্বে থানচি উপজেলার বলিপাড়া ইউনিয়ন, দক্ষিণে রূপসীপাড়া ইউনিয়ন এবং পশ্চিমে লামা পৌরসভা ও কক্সবাজার জেলার চকরিয়া উপজেলার বমু বিলছড়ি ইউনিয়ন অবস্থিত।

## প্রশাসনিক কাঠামো
লামা সদর ইউনিয়ন লামা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি *ছাগলখাইয়া* (আংশিক), *লামা* এবং *পোপা* এ ৩টি মৌজায় বিভক্ত।

মৌজাভিত্তিক এ ইউনিয়নের গ্রামগুলো হল:

## শিক্ষা ব্যবস্থা
২০১১ সালের আদমশুমারি অনুযায়ী লামা সদর ইউনিয়নের সাক্ষরতার হার ২৮.৫%। এ ইউনিয়নে ৫টি প্রাথমিক বিদ্যালয় রয়েছে।

### শিক্ষা প্রতিষ্ঠান
;প্রাথমিক বিদ্যালয়
* এম হোসেন পাড়া সরকারি প্রাথমিক বিদ্যালয়
* ছোট বমুপাড়া সরকারি প্রাথমিক বিদ্যালয়
* মিরিঞ্জা সরকারি প্রাথমিক বিদ্যালয়
* মেউলার চর সরকারি প্রাথমিক বিদ্যালয়
* হ্লাচ্ছাইপাড়া সরকারি প্রাথমিক বিদ্যালয়

## যোগাযোগ ব্যবস্থা
লামা সদর ইউনিয়নে যোগাযোগের প্রধান সড়ক হল লামা-বান্দরবান সড়ক। প্রধান যোগাযোগ মাধ্যম জীপগাড়ি।

## খাল ও নদী
লামা সদর ইউনিয়নের পশ্চিম সীমান্ত দিয়ে বয়ে চলেছে মাতামুহুরী নদী।

## হাট-বাজার
লামা সদর ইউনিয়নের প্রধান ২টি হাট-বাজার হল মেরাখোলা হাট এবং মিশনপাড়া হাট।

## জনপ্রতিনিধি
* বর্তমান চেয়ারম্যান: মিন্টু কুমার সেন

## আরও দেখুন
* লামা উপজেলা
* লামা থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:লামা উপজেলার ইউনিয়ন
সফটওয়্যার আর্কিটেকচার

**সফটওয়্যার আর্কিটেকচার** বলতে বোঝায় একটি সফটওয়্যার সিস্টেমের উচ্চ স্তরের কাঠামো, এই ধরনের কাঠামো তৈরি নিয়মাবলি, এবং এই কাঠামোর নথিপত্র। এই কাঠামোগুলি সফটওয়্যার সিস্টেমের যৌক্তিকতা প্রকাশে প্রয়োজন হয়। প্রতিটি কাঠামো সফটওয়্যার উপাদান সমূহ, তাদের মধ্যে সম্পর্ক, এবং উপাদান ও সম্পর্ক উভয়ের বৈশিষ্ট্য গঠন করে। সফটওয়্যার সিস্টেমের আর্কিটেকচার একটি একটি রূপক, যেমনটি একটি ভবনের কাঠামো ।

সফটওয়্যার আর্কিটেকচারের কার্যপ্রণালী

সফটওয়্যার আর্কিটেকচার এর উদ্দেশ্য হচ্ছে মৌলিক কাঠামো নির্বাচন করা, একবার বাস্তবায়িত হওয়ার পর যার পরবর্তিতে ব্যয়বহুল হয়ে দাঁড়ায়। সম্ভাব্য সফটওয়্যার ডিজাইনের  নির্দিষ্ট কাঠামোগত উপায় সফটওয়্যার আর্কিটেকচারের অন্তর্ভুক্ত। উদাহরণস্বরূপ, যে সিস্টেমটি স্পেস শাটল নিক্ষেপ যান নিয়ন্ত্রণ করে সেটি খুব দ্রুত এবং খুব নির্ভরযোগ্য হওয়ার প্রয়োজন। অতএব, একটি উপযুক্ত রিয়াল টাইম কম্পিউটিং ল্যংগুয়েজের করা প্রয়োজন হবে। উপরন্তু, নির্ভরযোগ্যতার প্রয়োজনীয়তা মেটাতে একাধিক অকার্যকর এবং স্বতন্ত্র সৃষ্ট প্রগ্রাম কপি রাখার সিদ্ধান্ত নিতে হতে পারে, এবং এই কপিগুলি স্বতন্ত্র হার্ডওয়্যারে ফলাফল ক্রস-চেকিং এর সময় রান করতে হবে।

## আরও দেখুন
*কম্পিউটার স্থাপত্য

## তথ্যসূত্র

## বহিঃসংযোগ

বিষয়শ্রেণী:সফটওয়্যার আর্কিটেকচার
হেট স্টোরি ৪

***হেট স্টোরি ৪*** হিন্দি ভাষার একটি থ্রিলার চলচ্চিত্র, যেটি রচনা করেছেন সামীরা আরোরা এবং পরিচালনা করেছেন বিশাল পান্ডে। এটি হেট স্টোরি ধারাবাহিকের ৪র্থ কিস্তি।

এই চলচ্চিত্রের প্রধান চরিত্রসমূহে উর্বশী রাউটেলা, ভিভান ভাটেনা, করণ ওয়াহি এবং ইহানা ধিলোন অভিনয় করেছেন।

এই চলচ্চিত্রের শুটিং ২০১৭ সালের জুন মাসে শুরু হয় এবং ২০১৭ সালের সেপ্টেম্বর মাসে যুক্তরাজ্যের লন্ডনে প্রধান চিত্রায়ন সম্পন্ন হয়। এই চলচ্চিত্রটি ২০১৮ সালের ৯ই মার্চ বিশ্বব্যাপী মুক্তি পাবে।

## সারাংশ
গল্পটি তাশা নামে একটি মেয়ের যে একজন মডেল হতে চায়। তিনি রাজীর খুরানা নামের একটি ছবিগ্রাহকের জন্য কাজ করেন। তার সাথে তার এবং তাঁর ভাই আরিয়ান খুরানা-র সম্পর্ক আছে। রাজেশ তাকে বিয়ে করতে চায় কিন্তু আরিয়ানও তাকে চায় যদিও সে মায়া-র সাথে সম্পর্কে জড়িত। এখা থেকেই এই ভাইদের মধ্যে একটি যুদ্ধ শুরু হয়। এইভাবেই হেট স্টোরি ৪ শুরু হয়।
## অভিনয়শিল্পী
* উর্বশী রাউটেলা – তাশা
* করণ ওয়াহি – রাজবীর খুরানা 
* বিবান ভাটেনা – আরিয়ান খুরানা 
* গুলশান গ্রোভার – বিক্রম খুরানা 
* ইহানা ধিলোন – রেশমা
* টিয়া বাজপেয়ী - বিশেষ চরিত্রে
* শাদ রানধাওয়া - বিশেষ চরিত্রে

## সাউন্ডট্রেক
২০১৮ সালের ৩১শে জানুয়ারি, "আশিক বানায়া আপনে" প্রকাশ করা হয়েছে।

## তথ্যসূত্র

## বহিঃসংযোগ
* 
* 
* 

বিষয়শ্রেণী:২০১৮-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় আদিরসাত্মক চলচ্চিত্র
বিষয়শ্রেণী:ভারতীয় আদিরসাত্মক রোমাঞ্চকর চলচ্চিত্র
বিষয়শ্রেণী:২০১০-এর দশকের আদিরসাত্মক চলচ্চিত্র
বিষয়শ্রেণী:২০১০-এর দশকের রোমাঞ্চকর চলচ্চিত্র
বিষয়শ্রেণী:ভারতীয় রোমাঞ্চকর চলচ্চিত্র
বিষয়শ্রেণী:টি-সিরিজের চলচ্চিত্র
বিষয়শ্রেণী:লন্ডনে ধারণকৃত চলচ্চিত্র

বিষয়শ্রেণী:প্রতিশোধ বিষয়ক ভারতীয় চলচ্চিত্র
পানিপথের তৃতীয় যুদ্ধ

**পানিপথের তৃতীয় যুদ্ধ**  ১৪ই জানুয়ারি ১৭৬১ সালে দিল্লির ৯৭ কিলোমিটার উত্তরে পানিপথ নামক স্থানে মারাঠাদের সাথে দোয়াবের আফগান রোহিলা ও আয়ুব এর সম্রাট সুজা-উদ-দৌল্লার যৌথ সমর্থনে আফগানিস্থানের সম্রাট আহমেদ শাহ আবদালির মধ্যে সংঘটিত হয়। যুদ্ধটি মারাঠা অশ্বারোহী ও গোলন্দাজ বাহিনীর সাথে আবদালি এবং নাজিব-উদ-দৌলাহের নেতৃত্বে আফগান ও রোহিলাদের (যারা উভয় জাতিগত আফগান) অশ্বারোহী ও পর্বতারোহী গোলন্দাজ বাহিনীর মধ্যে ভয়ঙ্কর রুপে সংঘটিত হয়। যুদ্ধটি ১৮ শতকের  সবচেয়ে বড় এবং সবচেয়ে গুরুত্বপূর্ণ ঘটনা বলে বিবেচিত হয়। এবং মৃত্যুর সংখ্যা ধরলে  সম্ভবত দুটি বাহিনী মধ্যে ভয়ঙ্কর যুদ্ধে একটি একক দিনে মৃত্যুর বৃহত্তম সংখ্যা।

যুদ্ধটির প্রকৃত স্থান নিয়ে ঐতিহাসিকদের মধ্যে বিতর্ক আছে, কিন্তু অধিকাংশ ঐতিহাসিক এর সংঘটনের স্থান হিসাবে বর্তমানে কালা আম্ব এবং সানাউলির রোডের কাছাকাছি স্থানকেই বিবেচনা করেছেন। যুদ্ধ কয়েক দিনের জন্য স্থায়ী হয় এবং ১২৫,০০০ সৈন্য এতে অংশগ্রহণ করেন। উভয় পক্ষের লাভ এবং ক্ষতির পরে শত্রু মারাঠা সেনাবাহিনীর উপর বেশ কিছু দুর্দান্ত আক্রমণ দ্বারা ধ্বংস করার পর আহমদ শাহ দুরানি পরিচালিত আফগান বাহিনী বিজয় লাভ করে।উভয় পক্ষের ক্ষতির পরিমাণ ঐতিহাসিকদের দ্বারা ব্যাপকভাবে বিতর্কিত, তবে এটি বিশ্বাস করা হয় যে ৬০,০০০-৭০,০০০ এর কাছাকাছি সেনা যুদ্ধে নিহত হয়, কিন্তু আহত ও বন্দীদের সংখ্যা বিভিন্ন ঐতিহাসিক দ্বারা বিতর্কিত। কিছু প্রত্যক্ষদর্শীর বিবরণ অনুযায়ী সুজা-উদ-দৌল্লার দিওয়ান কাশি রাজ বখর-যুদ্ধের পর প্রায় ৪০,০০০ মারাঠা কয়েদীকে ঠাণ্ডা মাথায় হত্যা করেছিলেন। গ্রান্ট ডাফ তার ইতিহাসে এই গণহত্যা থেকে বেঁচে ফেরা এক মারাঠা সৈনিকের একটি সাক্ষাতকার দ্বারা এই সংখ্যাকে সমর্থন করেছেন। সেজওয়ালকর যার "১৭৬১, পানিপথ প্রকরণ গ্রন্থ" যেটি এই  যুদ্ধের একক সেরা মাধ্যমিক উৎস হিসেবে গণ্য হয়, তাতে তিনি বলেন, "যুদ্ধের সময়ে এবং পরে ১০০,০০০ এরও বেশি  মারাঠা (সৈন্য ও অযোদ্ধা) ধ্বংস হয়ে গিয়েছিল।"

এইযুদ্ধের ফলে উত্তরে মারাঠা  অগ্রগতি হ্রাস পায় এবং প্রায় দশ বছর ধরে তাদের শাসনাধীন অঞ্চলগুলিতে অস্থিতিশীলতার আবির্ভাব ঘটে। এই সময়টি পেশোয়া মাধবরাও এর শাসন দ্বারা চিহ্নিত হয়, যিনি পানিপথের যুদ্ধে পরাজয়ের পর মারাঠা শাসনের পুনর্জাগরণ ঘটান। ১৭৭১ সালে পানিপথের তৃতীয় যুদ্ধের দশ বছর পর, তিনি একটি অভিযানে ভারতের উত্তরাঞ্চলে একটি বৃহৎ মারাঠা সেনাবাহিনী প্রেরণ করেন যার অর্থ এই অঞ্চলে মারাঠা শাসন পুনঃপ্রতিষ্ঠা করা এবং রোহিলাদের মতো আফগানিস্তানের পক্ষাবলম্বনকারী অযৌক্তিক শক্তিকে শাস্তি দেওয়া যাদের কারণে পানিপথের তৃতীয় যুদ্ধের পর মারাঠা শাসনের অবসান ঘটেছিল। এই প্রচারাভিযানের সফলতা পানিপথের দীর্ঘ গল্পের শেষ কাহিনী হিসেবে দেখা যায়।
## জনপ্রিয় সংস্কৃতিতে
* বাংলাদেশের মহাকবি কায়কোবাদ পানিপথের ৩য় যুদ্ধযজ্ঞ নিয়ে রচনা করেন তার সুপরিচিত মহাকাব্য *[[মহাশ্মশান]] এবং মুনীর চৌধুরী রচনা করেন নাটক [[রক্তাক্ত প্রান্তর]]* ।
* ভারতে ২০১৯ সালে পানিপথের তৃতীয় যুদ্ধের পটভূমিতে নির্মিত হয়েছে চলচ্চিত্র "পানিপথ"।পরিচালক আশুতোষ গোয়ারিকর। প্রধান চরিত্রে অভিনয় করেছেন অর্জুন কাপুর , সঞ্জয় দত্ত এবং কৃতি স্যানন।

## তথ্যসূত্র

বিষয়শ্রেণী:পানিপথ
বিষয়শ্রেণী:মুঘল সাম্রাজ্য জড়িত লড়াই
বিষয়শ্রেণী:১৭৬১-এর সশস্ত্র সংঘাত
বিষয়শ্রেণী:ভারতীয় রাজ্যের সাথে জড়িত যুদ্ধ
বিষয়শ্রেণী:হরিয়ানার ইতিহাস
জাতিসংঘের দাপ্তরিক ভাষা

থাম্ব|জাতিসংঘের সম্মেলন ।
জাতিসংঘের বৈঠকে ব্যবহৃত ছয়টি ভাষাকে বলা হয় জাতিসংঘের দাপ্তরিক ভাষা। জাতিসংঘের সকল আনুষ্ঠানিক দলিল দস্তাবেজ গুলোও এই ছয়টি ভাষায় লিখা হয়। ভাষা গুলোর নাম বর্ণানুক্রমিক ক্রমে দেয়া হলঃ 
* আরবি (আধুনিক প্রমিত আরবি)
* ইংরেজি (অক্সফোর্ড বানানে ব্রিটিশ ইংরেজি)
* ফরাসি ভাষা
* মান্দারিন (সরলীকৃত চীনা অক্ষর)
* রুশ ভাষা
* স্প্যানিশ

## বর্ণনা
জাতিসংঘের বিভিন্ন অঙ্গসংস্থা, বিশেষ করে সাধারণ সভা (৫১ নং অনুচ্ছেদ অনুযায়ী), অর্থনৈতিক ও সামাজিক পরিষদ এবং নিরাপত্তা পরিষদের (৪১ নং অনুচ্ছেদ অনুযায়ী) সভায় এই ভাষাগুলো ব্যবহার করা হয়। জাতিসংঘ অধিভুক্ত দেশগুলোর প্রতিনিধিগণ এই ছয়টি ভাষার যেকোন একটি ভাষা ব্যবহার করে বক্তৃতা দিতে পারবেন। এছাড়াও তিনি চাইলে অন্য কোন ভাষা ব্যবহার করতে পারবেন এবং সেক্ষেত্রে তাকে এই ছয়টি ভাষার যেকোন একটি ভাষায় অনুবাদ করে দিতে হবে। "জাতিসংঘ ইন্টারপ্রেসেশন সার্ভিস" নামক সেবার মাধ্যমে জাতিসংঘ একটি নির্দিষ্ট ভাষার বিপরীতে বাকি পাঁচটি অফিশিয়াল ভাষায় অনুবাদ প্রকাশ করে।

অফিসিয়াল ডকুমেন্টগুলো প্রচারের জন্যও এই ছয়টি অফিশিয়াল ভাষা ব্যবহার করা হয়। যতক্ষণ পর্যন্ত একটি নির্দিষ্ট ডকুমেন্ট সম্পূর্ণ
ছয়টি অফিশিয়াল ভাষায় না পাওয়া যায়, ততক্ষণ পর্যন্ত সেটি প্রকাশ করা হয়না। সাধারণত, ছয়টি ভাষার প্রত্যেকটি সমানভাবে অনুমোদিত।

## তথ্যসূত্র

বিষয়শ্রেণী:জাতিসংঘের দাপ্তরিক ভাষা
বিষয়শ্রেণী:জাতিসংঘের ইতিহাস
বিষয়শ্রেণী:জাতিসংঘ
বিষয়শ্রেণী:দাপ্তরিক ভাষা
পারমাণবিক জ্যোতিঃপদার্থবিদ্যা

**পারমাণবিক জ্যোতিঃপদার্থবিজ্ঞান** পদার্থবিজ্ঞানের একটি অন্তঃসম্পর্কযুক্ত শাখা। পারমাণবিক পদার্থবিজ্ঞানের বিভিন্ন উপশাখা এবং জ্যোতির্বিদ্যা নিয়ে গবেষণার সাথে এর নিবিড় সম্পর্ক রয়েছে। এছাড়াও স্টিলার মডেলিং, পারমাণবিক বিক্রিয়ার হারের পরিমাপ এবং ত্বত্তীয় বিবেচনা, বিশ্বতত্ত্ব, কসমোকেমিস্ট্রি, গামা রস্মি, আলোকতত্ত্ব এবং এক্স-রে জ্যোতির্বিদ্যা এবং পরমাণুর আয়ুষ্কাল এবং ভর সম্পর্কিত আমাদের জ্ঞান বৃদ্ধির সাথে এর ঘনিষ্ট সম্পর্ক রয়েছে। সাধারণভাবে, **পারমাণবিক জ্যোতিঃপদার্থবিজ্ঞানের** উদেশ্য হলো *[[রাসায়নিক উপাদানসমূহের]] উৎস এবং [[নক্ষত্রে]] শক্তি স্মৃষ্টির প্রক্রিয়া সম্পর্কে জানা*।

বিষয়শ্রেণী:জ্যোতিঃপদার্থবিজ্ঞান 
বিষয়শ্রেণী:নিউক্লীয়_পদার্থবিজ্ঞান
রেনেসাঁ দর্শন

**''রেনেসাঁ দর্শন** (Renaissance philosophy)* শব্দটি বুদ্ধিগত ইতিহাস-বিষয়ক পণ্ডিতদের দ্বারা ব্যবহৃত হয়, আর এর দ্বারা মোটামুটি ১৩৫৫ থেকে ১৬৫০ সালের মধ্যবর্তী সময় ইউরোপের চিন্তাধারাকে বোঝানো হয় (অবশ্য ইউরোপীয় প্রভাবে মধ্য ও উত্তর ইউরোপ এবং স্প্যানিশ আমেরিকা, ভারত, জাপান, চীনের চিন্তাধারার কথা বিবেচনা করলে এই সময়কাল আরও বর্ধিত হয়।)। এটা তাই [[মধ্যযুগীয় দর্শন]] (যা চতুর্দশ ও পঞ্চদশ শতকে আলবার্ট দ্য গ্রেট, [[টমাস আকুইনাস]], [[অকহামের উইলিয়াম]] এবং পাদুয়ার মারসিলিয়াস এর মত উল্লেখযোগ্য ব্যক্তিবর্গের দর্শন দ্বারা প্রভাবিত হয়) এবং প্রাথমিক আধুনিক দর্শন (যা [[রেনে দেকার্ত]] এবং ১৬৩৭ সালে তার প্রকাশিত *ডিসকোর্স অন মেথড''  এর প্রকাশের মাধ্যমে শুরু হয়) - উভয়ের সাথেই উপরিপাতিত হয়। দার্শনিকগণ সাধারণত এই সময়কালকে কম সূক্ষভাবে বিভাগ করেন, তারা মধ্যযুগীয় দর্শন থেকে সরাসরি প্রাথমিক আধুনিক দর্শনে চলে যান। দেকার্তের অব্যবহিত পূর্বের শতকগুলোতে দর্শনের ক্ষেত্রে কোন মৌলিক পরিবর্তন হয়নি বিবেচনা করে দার্শনিকগণ এমনটা করেন। কিন্তু বুদ্ধিবৃত্তিক ঐতিহাসিকগণ আবার এই সময়ের বিভিন্ন বিষয় যেমন উৎস্য, উপায়, শ্রোতা, ভাষা, সাহিত্যিক বিভাগসমূহ, ধারণা ইত্যাদিকে বিবেচনায় আনেন। এই নিবন্ধে রেনেসাঁ দর্শনের প্রসঙ্গ ও বিষয়ের পরিবর্তন এবং অতীতের সাথে এর উল্লেখযোগ্য অবিচ্ছিন্নতা- উভয় বিষয়েই আলোচনা করা হবে।

## তথ্যসূত্র

বিষয়শ্রেণী:দর্শন
বিষয়শ্রেণী:বিষয় অনুযায়ী দর্শন
দিনাজপুর সরকারি টেকনিক্যাল স্কুল ও কলেজ

**দিনাজপুর টেকনিক্যাল স্কুল ও কলেজ** দিনাজপুর শহর হইতে ৭

কিলোমিটার উত্তরে, হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয় হইতে ১ কিলোমিটার দক্ষিণে ও  দিনাজপুর শিক্ষা বোর্ডে ৫০০ মিটার দক্ষিণে অবস্থিত  । দিনাজপুর-রংপুর অভিমুখী মহা সড়ক সংলগ্ন রানীগঞ্জ মোড়ে প্রতিষ্ঠানটির প্রধান ফটক অবস্থিত। বিদ্যালয়টির বিপরীত পার্শ্বে ইসলামিক ফাউণ্ডেশন ও ইমাম প্রশিক্ষণ কেন্দ্রটি  অবস্থিত। 

## প্রতিষ্ঠাকাল
২০০১ সালে দিনাজপুর ভকেশনাল ট্রেনিং ইনস্টিটিউট (D-VTI) নামে স্থাপিত হয়। পরবর্তীতে ২০০৩ সালে প্রতিষ্ঠানটির নাম পরিবর্তন করে দিনাজপুর টেকনিক্যাল স্কুল ও কলেজ দেওয়া হয়।

**ডিপার্টমেন্ট সমূহঃ**

১। জেনারেল ইলেকট্রিক্যাল ওয়ার্কস

২। রেফ্রিজারেশন অ্যান্ড এয়ার-কন্ডিশনিং

৩। আইটি সাপোর্ট অ্যান্ড আইওটি বেসিকস

৪। অটোমোবাইল অ্যান্ড অটো-ইলেকট্রিক বেসিকস

**শিক্ষার্থী সংখ্যাঃ প্রায় ১ হাজার**

## তথ্যসূত্র

## বহিঃসংযোগ

__কোনসম্পাদনাঅনুচ্ছেদনয়__

বিষয়শ্রেণী:দিনাজপুর জেলার বিদ্যালয়
বিষয়শ্রেণী:২০০১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০১-এ বাংলাদেশে প্রতিষ্ঠিত
বিষয়শ্রেণী:দিনাজপুর জেলার মহাবিদ্যালয়
বিষয়শ্রেণী:বাংলাদেশের সরকারি টেকনিক্যাল স্কুল ও কলেজ
পৃথিবীর পানির উৎস

**পৃথিবীতে পানির উৎস** অথবা, এই সৌরজগতের অন্যান্য পাথুরে গ্রহের বিপরীতে পৃথিবীতে এতো তরল পানির উপস্থিতির কারণ সম্পর্কে এখনো পরিষ্কারভাবে জানা যায়নি। যথেষ্ট পরিমাণ মহাসাগর গঠনের জন্য বিগত ৪.৫ বিলিয়ন বছরের বেশি সময় ধরে পৃথিবী পৃষ্ঠে কীভাবে পানি জমা হতে পারে সেটি নিয়ে অনেকগুলো মোটামুটি সামঞ্জস্যপূর্ণ তত্ত্ব প্রতিষ্ঠিত হয়েছে।

## সম্ভাব্য উৎসসমূহ

### অন্য গ্রহের উৎসসমূহ

গ্রহাণু বেল্টের বাইরের কোনো ধূমকেতু, ট্রান্স নেপচুনিয়ান বস্তু অথবা পানি সমৃদ্ধ গ্রহাণু (গ্রহ সদৃশ) পৃথিবীর সাথে ধাক্কা লাগার মাধ্যমে পৃথিবীর সমুদ্রে পানি নিয়ে আসতে পারে। হাইড্রোজেনের আইসোটোপ ডিউটেরিয়াম এবং প্রোটিয়াম গ্রহাণুর দিকেই ইঙ্গিত করে। যদিও সমান অনুপাতের কার্বন সমৃদ্ধ কনড্রাইট সাগরের পানিতে পাওয়া গেছে, আইসোটোপের আগের হিসাবগুলো ধূমকেতু এবং ট্রান্স নেপচুনিয়ান বস্তু পৃথিবীর পানির সাথে কিছুটা মিলে যায়। ২০১৮ সালের জানুয়ারিতে গবেষকরা পৃথিবীতে ৪.৫ বিলিয়ন বছরের পুরনো দুটি উল্কার সন্ধান পান যাতে ডিউটেরিয়ামের ঘাটতি যুক্ত জৈব পদার্থের সাথে তরল পানি উপস্থিত ছিল।

প্রচুর পরিমাণে প্লানেটেসিমাল ক্ষয়প্রাপ্ত অ্যালুমিনিয়ামের আইসোটোপ দ্বারা উত্তপ্ত হয়েছিলো। এটি ভূপৃষ্ঠে পানি উঠে আসার একটি কারণ হতে পারে। সমসাময়িক গবেষণায় পাওয়া যায় যে পৃথিবী সৃষ্টির সময়ই ডিউটেরিয়াম-টু-হাইড্রোজেনের অনুপাতের পানি উপস্থিত ছিল এটি প্রমাণ করে যে প্রাচীন ইউক্রিট উল্কাপিণ্ডগুলো গ্রহাণু থেকেই উদ্ভূত হয়েছিলো।

ডেভিড জুইটের গবেষণায় প্রাপ্ত তথ্য থেকে জানা যায়, চারটি ধূমকেতু হ্যালি, হ্যাকুটাকে, হ্যালি-বপ এবং ৬৭পি/চুরিয়মভ-গিরাসিম্যাঙ্কোতে আইসোটোপ ডিউটেরিয়াম থেকে প্রটিয়ামের (ডি/এইচ অনুপাত) অনুপাত, সাগরের পানির তুলনায় প্রায় দ্বিগুণ। এ থেকে বলা যায় যে পৃথিবীতে পানি পানির উৎপত্তি উল্কা থেকে হওয়া অসম্ভব। এই ধূমকেতুগুলো কুইপার বেল্টের মতই কিনা এটি এখনো পরিষ্কার নয়। আলেসান্দ্রো মরবিদেল্লির মতে , বর্তমানে প্রাপ্ত পানির সবচেয়ে বড় অংশ এসেছিলো গ্রহাণু বেল্টের বাইরে উৎপন্ন হওয়া উপগ্রহ থেকে যা পৃথিবীতে আছড়ে পড়েছিলো। কার্বন সমৃদ্ধ পাথরে ডি/এইচ অনুপাত এটি নির্দেশ করে। কার্বন সমৃদ্ধ কনড্রাইট থেকে পাওয়া পানিতে সাগরের পানির মতই ডি/এইচ অনুপাত দেখতে পাওয়া যায়| তবুও এই দাবি করা হয় যে, সাগরের পানির ডি/এইচ অনুপাত পৃথিবীর ইতিহাসে বৃদ্ধি পেয়েছে| সঙ্গত কারণেই এই প্রস্তাব ও উঠে এসেছে যে, পর্যাপ্ত পরিমাণ পানি পৃথিবীর সূচনালগ্ন থেকেই পৃথিবীতে উপস্থিত ছিলো|

চাঁদের পাথরের সাম্প্রতিক রাসায়নিক বিশ্লেষণ এটিই নির্দেশ করে যে পৃথিবীতে তার সূচনালগ্ন থেকেই পানির উপস্থিতি ছিলো| এপোলো ১৫ এবং ১৭ মিশন চাঁদের যেসব নমুনা সংগ্রহ করে পৃথিবীতে নিয়ে এসেছিলো সেগুলোতে পাওয়া ডিউটেরিয়াম-টু-হাইড্রোজেনের অনুপাত কয়লার কনড্রাইট থেকে প্রাপ্ত আইসোটোপিক অনুপাতের সাথে মিলে যায়| এই অনুপাত পৃথিবীতে প্রাপ্ত পানির অনুপাতের সাথেও মিলে যায়| এসব অনুসন্ধান উভয় পদার্থে একই পানির উৎসের কথা নির্দেশ করে| এটি সমর্থন করে যে, বৃহস্পতিগ্রহ সাময়িকভাবে সৌরমণ্ডলের ভেতরে অভিযোজিত হোয়েছিলো| এতে পানি সমৃদ্ধ কয়লাসদৃশ কনড্রাইটগুলোর কক্ষপথ অস্থিতিশীল হয়ে পরে| এর ফলে কিছু কিছু কন্দ্রাইট ভেতরের দিকে পরে যায় এবং পৃথিবী এবং এর প্রতিবেশী গ্রহের কারণ হয়ে দাঁড়ায়|  জলীয় বাষ্পের সেরেস থেকে বের হয়ে যাওয়া আবিষ্কার গ্রহাণু বেল্টের সাথে পানি এবং বরফের সম্পর্কের তথ্য প্রদান করে| 

## তথ্যসূত্র

বিষয়শ্রেণী:পৃথিবী
বিষয়শ্রেণী:উৎপত্তি
বিষয়শ্রেণী:বৈজ্ঞানিক সমস্যা
বিষয়শ্রেণী:পানি
বিষয়শ্রেণী:সূচনা
মুঘল পোশাক

**মুঘল পোশাক** বলতে ষোড়শ, সপ্তদশ এবং অষ্টাদশ শতাব্দীতে ভারতীয় উপমহাদেশে বিস্তৃত সাম্রাজ্যে মুঘলদের তৈরিকৃত পোশাককে বোঝানো হয়। এগুলো ছিল মসলিন, সিল্ক, মখমল এবং জরি দিয়ে তৈরি রাজকীয় নকশার পোশাক। রং এবং রজক, লোহার সালফেট, তামার সালফেট এবং এন্টিমনির সালফেটের ছাঁচ ডট, চেক এবং ঢেউ খেলানো নকশা তৈরি করতে ব্যবহার করা হতো।

পুরুষেরা লম্বা হাতা বিশিষ্ট কোট ছোগা সহ বিভিন্ন লম্বা এবং খাটো আলখাল্লা পড়তেন। তারা মাথায় "পাগড়ি" এবং "পাটকার" সাথে কোমরে অলংকৃত উত্তরীয় পরিধান করতেন। তারা "পায়জামার" মতো প্যান্ট (সম্পূর্ণ পা ঢাকা পোশাক জেক ইংরেজিতে পাজামা বলে) পিরধান করতেন। অন্যান্য পোশাকের মধ্যে রয়েছে: "পেশবা" শৈলীর কোট এবং "য়ালেক" কোট। মহিলারা "সেলোয়ার", "চুড়িদার", "দিলজা", "ঘাগড়া" এবং "ফার্সি" পরিধান করতেন। তারা কানের দুল, নাকের ফুল, গলার হার, চুরি এবং নুপুর সহ প্রচুর পরিমাণে অলংকার ব্যবহার করতেন।

পাগড়ির মধ্যে ছিল: চার্ স্তর বিশিষ্ট "ছাও-গসিয়া", গম্বুজ আকৃতির "কুব্বেদার", "কাশিতি", "দুপাল্লি", সুতার কাজ করা "নুক্কদার" এবং সুতার কাজ এবং মখমলের "মানদিল"। জুতার মধ্যে ছিল: সামনের অংশে উপরের দিকে বাঁকানো "ঝুতি", "কাফাশ", "চারভান", "সালিম শাহী" এবং "খুর্দ নাও"। সেই সময়ে লখনৌ জুতা এবং সোনা রুপার সুতার কারুকার্যের জন্য বিখ্যাত ছিল। মুঘল সম্রাটরা সাধারণত তাদের পাগড়িতে সুসজ্জিত পাগড়ির অলংকার ব্যবহার করতেন। এগুলো তৈরী হতো স্বর্ণ এবং রুবি, হীরা, পান্না এবং নীলকান্তমণির মতো বহুমূল্য রত্ন দিয়ে।

## মহিলাদের ফ্যাশন
থাম্ব|মুঘল পোশাক পরিহিত নারী

### দৈনন্দিন সৌন্দর্য চর্চায়
রাজপরিবারের মহিলারা স্নানঘরে সোলাহ সিঙ্গার নামের ১৬ টি আচার বিশিষ্ট একটি বিশদ সৌন্দর্যচর্চার অনুষ্ঠান পালন করতেন। দাসদাসীদের সহায়তায় সম্ভ্রান্ত মহিলারা বিশেষ সুগন্ধি এবং চন্দন বাটা ব্যবহার করে স্নান করতেন। তারা কাজল দিয়ে চোখ সাজাতেন করতেন এবং গায়ে বিভিন্ন ধরনের গয়না পরিধান করতেন। তাদের চুল সাধারণত বেণী বা খোঁপা করা থাকতো এবং সুগন্ধি ফুল দিয়ে তা সজ্জিত করা হতো। এসব তথ্য হিন্দু বধূদের কাছ থেকে পাওয়া গেছে এবং এসব হারেমের জীবনে যুক্ত হয়েছে। চোখের ভ্রুগুলো ধনুকের মতো বাঁকা করে আঁকা হতো, চোখে কাজল দেয়া হতো এবং মিশি দিয়ে দাঁত উজ্জ্বল করা হতো।

### জামা
জামা বাঙালী মহিলাদের জন্য লম্বা পোশাকের ধরন। যমের অনেক বৈচিত্র্য থাকতে পারে তবে সবচেয়ে সাধারণ হল "গোল জামা"। এটা বিশ্বাস করা হয় যে জামা বাংলার মুসলিম শাসকদের দ্বারা বাঙালি পোশাকের একটি অংশ হয়ে উঠেছিল। এটি একটি লম্বা, ঢিলেঢালা পোশাক যা মুখ এবং হাত ছাড়া পুরো শরীর ঢেকে রাখে। এটি হালকা ওজনের তুলা বা সিল্ক কাপড় থেকে তৈরি, যা বাংলাদেশের গরম ও আর্দ্র আবহাওয়ায় পরতে আরামদায়ক করে তোলে। বাংলায় মুসলমানদের শাসনের আগে, প্রাচীন বাঙালিরা বিশ্বাস করত যে সেলাই করা পোশাক হল অপবিত্র। একজন সেক্যুলার বাঙালি নেতার বিরোধিতা করে বলা হয়েছে জে—‘মুকুন্দরামের লেখা থেকে জানা যায় যে তাঁর আমেরের কাছে ১৬ শেষের দিকে সচ্ছল সদস্যরা ইজার বা পায়জা পরতেন। ধর্মঙ্গলে লাউসকেও ইজার পরতে দেখা যায়। তা ছাড়া ধর্মঙ্গলেদের লম্বা জামা পাগড়ি পরার কথা লেখা হয়েছে।’ (হাজারেলে বাংলা সংস্কৃতি, গোলাম মুরশিদ, অবসর প্রকাশনী, পৃ. ৪৬৬)

## তথ্যসূত্র

বিষয়শ্রেণী:মুঘল সাম্রাজ্য
বিষয়শ্রেণী:ভারতীয় পোশাক
বিষয়শ্রেণী:মুঘল পোশাক
২০১৮ সালের বলিউড চলচ্চিত্রের তালিকা

এটি হচ্ছে বলিউড চলচ্চিত্রের একটি তালিকা, যেগুলো ২০১৮ সালে মুক্তির জন্য নির্ধারণ করা হয়েছে।

## বক্স অফিসের সংগ্রহ
বক্স অফিসের প্রতিবেদন অনুযায়ী, ২০১৮ সালে মুক্তিপ্রাপ্ত সর্বোচ্চ উপার্জিত বলিউড চলচ্চিত্রের তালিকা নিম্নে উল্লেখ করা হলো:

*[[পদ্মাবত]]* বিশ্বব্যাপী -এর চেয়েও বেশি আয় করে এবং সর্বসময়ের ৯ম সর্বোচ্চ আয়কারী ভারতীয় চলচ্চিত্র।

## জানুয়ারি–মার্চ

## এপ্রিল–জুন
} 
|- 
| style="text-align:center;"| *[[কারওয়ান (চলচ্চিত্র)|কারওয়ান]]* || আকর্ষ খুরানা || ইরফান খান, দুলকার সলমান, মিথিলা পলকর|| || আরএসভিপি ফিল্মস ||  
|- 
| rowspan="2" style="text-align:center;background:#B0E0E6;" |**১৫**
| style="text-align:center;"| *[[রেস ৩]]* || রেমো ডি'সুজা || সালমান খান, ববি দেওল, জ্যাকলিন ফার্নান্দেজ, পূজা হেগড়ে || রোমাঞ্চকর || ফক্স স্টার স্টুডিওস ||  
|- 
| style="text-align:center;"| *[[ফ্যানে খান]]*|| অতুল মাঞ্জরেকর || অনিল কাপুর, ঐশ্বর্যা রাই বচ্চন, রাজকুমার রাও, পীহু সান্ড, করণ সিং ছাবড়া, দিব্য দত্ত  || সংগীত-বিষয়ক কৌতুক || এএ ফিল্মস || 
|-
| rowspan="3" style="text-align:center;background:#B0E0E6;" |**২৯**
| style="text-align:center;"| *[[সুরমা (২০১৮-এর চলচ্চিত্র)|সুরমা]]* || শাদ আলী || দিলজিৎ দোসাঞ্ঝ, তাপসী পান্নু, অঙ্গদ বেদী || জীবনী || সনি পিকচার্স, ইরোস ইন্টারন্যাশনাল || 
|- 
| style="text-align:center;"| *[[সঞ্জু (চলচ্চিত্র)|সঞ্জু]]* || রাজকুমার হিরানী || রণবীর কাপুর, পরেশ রাওয়াল, মনীষা কৈরালা, দিয়া মির্জা, সোনম কপূর || দৃশ্যকাব্য || রাজকুমার হিরানী ফিল্মস, বিনোদ চোপড়া ফিল্মস ||  
|}

## জুলাই–সেপ্টেম্বর

## অক্টোবর–ডিসেম্বর

## টীকা

## তথ্যসূত্র

২০১৮
বিষয়শ্রেণী:২০১৮-এ ভারতীয় চলচ্চিত্র
বিষয়শ্রেণী:দেশ বা ভাষা অনুযায়ী ২০১৮-এর চলচ্চিত্রের তালিকা
ওকে

[থাম্ব|থাম্ব|একটি [রিমোট কন্ট্রল এ একটি **ওকে** বোতাম ]]

**ওকে** (বানান পার্থক্য ***okay***, ***O.K.***, এবয় ***ok***) একটি ইংরেজি শব্দ (মূলত মার্কিন ইংরেজি), শব্দটি আজকাল সম্মতি বা ঠিক বা গৃহীত প্রভৃতি সমার্থে ব্যবহার করা হয়। এই শব্দটি আজকাল কোন একটি বিশেষ ভাষায় থেমে নেই। পৃথিবীর প্রায় সব ভাষায় এই শব্দটির আজ বহুল প্রচলিত। সেটা লেখ্য বা কথ্য যে কোন ভাবেই আমরা ব্যবহার করি। এটি বিশ্বের সবচেয়ে প্রায়শই কথিত বা লিখিত শব্দ হিসাবে বর্ণনা করা হয়েছে।  মূলত, ইংরেজি ভাষায় পর্যাপ্ত বা গ্রহণযোগ্য বোঝাতে এই শব্দের উৎপত্তি।

এটি বিশেষণ হিসেবে ব্যবহৃত হতে দেখা যায়। উদাহরণ স্বরুপ বলা যায় যে, কর্মকর্তা কোন একটি বিষয়ে সিদ্ধান্ত গ্রহণ করার জন্য বললেন যে ' ইটস ওকে' - মানে ঠিক আছে। আবার কখনও 'ওকে' দ্বারা মোটামুটি অর্থটি ব্যক্ত করা হয়। যেমন - 'আলুর চিপসগুলো ভাল ভেজেছিল&nbsp;কিন্তু বার্গারটা জাস্ট ওকে'। এক্ষেত্রে কিন্তু 'ওকে'&nbsp;দ্বারা মোটামুটি অর্থটি ব্যক্ত করা হল। আবার কখনও বিশেষণের বিশেষণ&nbsp; হিসাবেও এই শব্দকে ব্যবহার করা হয়। উদাহরণ - 'আরে! তোমার প্রথম স্কিইং একদম ওকে ছিল!'অব্যয় পদ হিসাবেও এই শব্দকে ব্যবহার করতে দেখা যায় - 'ওকে! আমি করে দেবো'। আবার সম্মতি বোঝাতে - 'ওকে! ঠিক আছে'। কখনও বিশেষ্য হিসেবে দেখি - 'বস ওকে বলেছেন&nbsp; এটা কেনার জন্য' । আবার এটাই ঘুরিয়ে বললে ক্রিয়াত্বক শব্দ পাই । যেমন - 'বস ওকে করেছেন এটা কেনার জন্য'।তাহলে দেখা যাচ্ছে যে 'ওকে' শব্দটির পরিব্যাপ্তি কত বিশাল। একটি শব্দ দিয়ে আমরা কত ভাবে মনের ভাব প্রকাশ করতে পারছি। আর আজকাল তো 'ওকে' বলে একটি বোতাম আমরা সফটওয়্যারে সর্বদাই দেখতে পাই।

## প্রস্তাবিত শব্দের ব্যুৎপত্তি
এই শব্দের ব্যবহার এবং উৎপত্তি নিয়ে অনেকগুলো মতবাদ আছে। তার মধ্যে কিছু প্রধান মতবাদ ভাষাবিদ্গন প্রাধান্য দিয়েছেন। সেগুলো এখানে সংক্ষিপ্ত ভাবে লিপিবদ্ধ করা হল।

### বোস্টনে সংক্ষিপ্ত ইতিহাস ও ব্যবহার
ভাষা গবেষণার সবচেয়ে তথ্য ও পরিসংখ্যান পর্যালোচনা করলে দেখা যায় যে, এই শব্দটির বিষয়ে অ্যালেন ওয়াকার রিডের ছয়টি গবেষণামূলক নিবন্ধ ১৯৬৩ সাল ও ১৯৬৪ সালে *আমেরিকান স্পিচ* নামক গবেষণা সাময়িকীতে প্রথম মুদ্রিত হয়। তিনি প্রথমে দৃষ্টান্ত ও পর্যবেক্ষণ দ্বারা দেখিয়েছিলেন যে কীভাবে মার্কিন যুক্তরাষ্ট্রে এই শব্দটি ব্যবহৃত হচ্ছে, সংবাদপত্র ছাড়াও বিভিন্ন লিখিত মাধ্যমেও এর প্রচলন ক্রমবর্ধমান, এবং ধীরে ধীরে কীভাবে মার্কিন যুক্তরাষ্ট্রের সীমানা ছাড়িয়ে সারা বিশ্বে দ্রুতগতিতে এর ব্যবহার ছড়িয়ে পড়ছে।

## তথ্যসূত্র

বিষয়শ্রেণী:ইংরেজি শব্দ
বিষয়শ্রেণী:অপশব্দ
বিষয়শ্রেণী:মার্কিন ইংরেজি শব্দ
যুজবেন্দ্র চাহাল

**যুজবেন্দ্র চাহাল** (; জন্ম: ২৩শে জুলাই ১৯৯০) একজন ভারতীয় জাতীয় দলের ক্রিকেটার এবং সাবেক দাবাড়ু। তিনি একদিনের আন্তর্জাতিক ও টুয়েন্টি২০ আন্তর্জাতিকে ভারত জাতীয় ক্রিকেট দলের প্রতিনিধিত্ব করেন। এছাড়া তিনি দাবায় যুব বিভাগে আন্তর্জাতিক অঙ্গনে ভারতে প্রতিনিধিত্ব করেছেন। তিনি ঘরোয়া ক্রিকেটে হরিয়ানা ক্রিকেট দল ও ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের হয়ে খেলে থাকেন। তিনি একজন লেগ ব্রেক বোলার। চাহাল দ্বিতীয় খেলোয়াড় হিসেবে টি২০-তে ৬ উইকেট নিয়েছেন।

## পরিসংখ্যান

## ইন্ডিয়ান প্রিমিয়ার লিগ

## তথ্যসূত্র

## বহিঃসংযোগ

* যুজবেন্দ্র চাহাল - ক্রিকইনফো
* যুজবেন্দ্র চাহাল - ক্রিকআর্কাইভ
* যুজবেন্দ্র চাহাল - ফিদে 
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিন্দের ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:হরিয়ানার ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:হরিয়ানা থেকে আগত ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:কেন্টের ক্রিকেটার
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:পাঞ্জাব কিংসের ক্রিকেটার
আরিয়ান রায়

**আরিয়ান রায়** হলেন একজন ভারতীয় অভিনেতা যিনি আঞ্চলিক চলচ্চিত্র, টিভি সিরিয়াল এবং নাট্যশালায় অভিনয় করেছেন। তিনি একটি সাম্প্রতিক স্বাধীন সংক্ষিপ্ত চলচ্চিত্র, বাটারপ্লাইস অব ওয়ার-এ কাজ করেছেন, সমালোচকদের দ্বারা ব্যাপকভাবে স্বীকৃত হয়েছে। এই সংক্ষিপ্ত চলচ্চিত্র আবার অনেক পুরস্কার জিতেছে। তিনি কয়েকটি মূলধারার চলচ্চিত্র যেমন বিরসা দাশগুপ্ত কর্তৃক ওয়ান, জুলফিকার সঙ্গে জাতীয় পুরস্কার অর্জিত পরিচালক সৃজিত মুখোপাধ্যায়। তিনি আবার তার পরিচালনাসংক্রান্ত প্রথম আবির্ভাবিত চলচ্চিত্রে অরিজিৎ সিং-এর সাথে কাজ করেছেন। এইসব ছাড়াও, তিনি অনেক বিখ্যাত আঞ্চলিক পরিচালক যেমন অনিক দত্ত, রিঙ্গো ব্যানার্জী-এর সাথেও কাজ করেছেন।
## তথ্যসূত্র

## বহিঃসংযোগ
* 
* আরিয়ান রায়ের আধিকারিক ওয়েবসাইট
ইসলামি অর্থনীতির ইতিহাস

নবম থেকে চতুর্দশ শতাব্দীর মধ্যবর্তী সময়ে মুসলিম বিশ্বে অর্থনীতি ক্ষেত্রে বহু নতুন ধারণা ও কৌশলের উদ্ভব ঘটে। যেমন- **হাওয়ালা(حِوالة)**(তহবিলের অনানুষ্ঠানিক হস্তান্তর ব্যবস্থা), ইসলামি ট্রাস্ট যেটি **ওয়াকফ(وقف)**  নামে পরিচিত, এবং **মুফাওয়াদা(مفاوضة)** । অর্থ, সম্পত্তি, কর, দান এবং পঞ্চস্তম্ভ সম্বন্ধে বিশেষ ইসলামি ধারণা:

* **[[যাকাত]]** (নির্দিষ্ট ধন-সম্পত্তির কর আদায়, যেমন: ফসল, গৃহপালিত পশু, স্বর্ণ-রৌপ্য, নগদ অর্থ ইত্যাদি। এটি প্রত্যেক স্বাধীন, পূর্ণবয়স্ক মুসলমান নর-নারীকে প্রতি বছর স্বীয় ধন-সম্পত্তির একটি নির্দিষ্ট অংশ, যদি তা ইসলামি শরিয়ত নির্ধারিত সীমা (নিসাব পরিমাণ) অতিক্রম করে তবে, গরীব-দুঃস্থদের মধ্যে বিতরণ করতে হবে।)
* '''গরর/গারার(غرر)''' (অজানা বস্তুর ক্রয়-বিক্রয়; "যা নেই তার বিক্রয়" যেমন: যে মাছ এখনো ধরা হয়নি বা যে ফসল এখনো কাটা হয়নি। এছাড়া সকল প্রকার বিমা/বীমা **[[গারার|গারারের]]** আওতাভুক্ত। **[[গারার]]** ইসলামে অবৈধ। কারণ এর মধ্যে অনিশ্চয়তা থাকায় প্রতারিত হওয়ার প্রবল সম্ভাবনা আছে। তাই এটা হারাম বা অবৈধ।)
* **[[রিবা]]** (বাংলায় যেটিকে আমরা সুদ বলি সেটিকে আরবিতে রিবা বলা হয়। সুদের বহু প্রকার আছে। সুদের অন্যতম একটি প্রকার হলো "কাউকে ঋণ দিয়ে মূলধনের অতিরিক্ত নির্দিষ্ট পরিমাণ অর্থ গ্রহণ করা"। সকল প্রকার সুদ ইসলামে হারাম বা অবৈধ।)

এই ধারণাগুলি শরীয়াহ (ইসলামি আইন) ও ফিকহের (আইনশাস্ত্র)-এর অন্যান্য ধারণাগুলির মতো ইসলাম বিশেষজ্ঞদের দ্বারা উসূল অবলম্বনের মাধ্যমে মৌলিক উৎস কুরআন, হাদিস, ইজমা ও কিয়াস থেকে গৃহীত। কখনও কখনও অমৌলিক উৎস যেমন- ইসতিহসান(استحسان), উর্ফ(عرف), ইসতিসহাব(استصحاب), আকল(عقل) ইত্যাদিগুলি কাজে লাগানো হয়েছে। তদুপরি শরিয়াহ (ইসলামি আইন) ধর্মনিরপেক্ষ "চুক্তি ও টর্ট" আইনের সঙ্গে সামঞ্জস্য রেখে আইন ক্ষেত্রে প্রভূত উন্নতি সাধন করেছে।

## স্বীকৃত প্রতিষ্ঠান

### [[ওয়াকফ]] ট্রাস্ট
*[[ওয়াকফ ট্রাস্ট]]* হলো ইসলামি আইন অনুসারে জনসাধারণের জন্য উন্মুক্ত করা সম্পত্তি। প্রত্যেক ওয়াকফ ট্রাস্টে একজন *ওয়াকফি*(প্রতিষ্ঠাতা), *মুতাবিলিস* (ট্রাস্টি), *[[কাযি]]* (বিচারক) দরকার।

## তথ্যসূত্র

বিষয়শ্রেণী:ইসলামি অর্থনীতি
বিষয়শ্রেণী:ইসলামি অর্থনৈতিক আইনশাস্ত্র
হরিনাথ দে (গবেষক)

**হরিনাথ দে** (জন্ম: ১৯৪১ - মৃত্যু: ২৭ মার্চ, ১৯৭১) ঢাকা বিশ্ববিদ্যালয়ের জৈব রসায়ন বিষয়ের প্রথিতযশা সাবেক প্রভাষক ছিলেন। ২৭ মার্চ, ১৯৭১ তারিখের কালোরাতে ঢাকার সূত্রাপুর এলাকার লোহারপুল সেঁতুতে পাকিস্তান সেনাবাহিনীর গুলিতে শহীদ হন।

১৯৪১ সালে অবিভক্ত ভারতবর্ষের হিন্দু পরিবারে হরিনাথ দে জন্মগ্রহণ করেন। ভারত বিভাজন হওয়া স্বত্ত্বেও তার পরিবার পূর্ব পাকিস্তানে বসবাস করতে থাকেন।

## কর্মজীবন
ঢাকার সায়েন্স ল্যাবরেটরিতে গবেষক হিসেবে কর্মজীবন শুরু করেন তিনি। কিছুকাল ভারতের মহাত্মা গান্ধী মেমোরিয়াল মেডিক্যাল ইন্সটিটিউটে পুষ্টি কর্মকর্তা হিসেবে কাজ করেছিলেন। ঢাকা বিশ্ববিদ্যালয়ের জৈব রসায়ন বিষয়ে প্রভাষক হিসেবে নিযুক্ত হন। এছাড়াও, ডায়াবেটিক অ্যাসোসিয়েশনে দায়িত্ব পালন করেন। ১৯৭১ সালে সায়েন্স ল্যাবরেটরিতে মুখ্য বৈজ্ঞানিক কর্মকর্তা হিসেবে কাজ করেন।

## দেহাবসান
ঢাকার সূত্রাপুর এলাকায় পরিবার নিয়ে বসবাস করতেন। ২৫ মার্চ, ১৯৭১ তারিখে পাকিস্তানি সেনাবাহিনী অপারেশন সার্চলাইট পরিচালনা করে। ফলশ্রুতিতে অগণিত লোক হত্যাকাণ্ডের শিকার হন। ২৭ মার্চ বিকালে হরিনাথ দে’কে মালাকারটোলা লেন এলাকার বাসগৃহ থেকে ধরে নিয়ে যায় ও সূত্রাপুর পুলিশ স্টেশনের সেনা শিবিরে আটকিয়ে রাখে। রাত ১০টায় অন্যান্যদের সাথে তাকেও লোহারপুল সেঁতুতে নিয়ে যাওয়া হয়। তাকে গুলি করে হত্যা করা হয় ও ধোলাইখালে তার দেহ সনাক্ত করা হয়।

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:ঢাকার ব্যক্তি
দ্বিঘাত সূত্র

প্রাথমিক বীজগাণিতে, চতুর্ভুজ সমমানের সমাধান হচ্ছে দ্বিঘাত সমীকরণ। বর্গাকার সমাপ্তির, অথবা গ্রাফিং-এ জাতীয় ফ্যাক্টরিং যেমন দ্বিঘাত সমীকরণ সমাধান করতে অন্য কোন উপায়ে পরিবর্তে দ্বিঘাত সূত্র ব্যবহার করা হয়।  দ্বিগুণ সূত্র ব্যবহার করা প্রায়ই সবচেয়ে সুবিধাজনক উপায়।

সাধারণ চতুর্ভুজ সমীকরণ হল

:ax^2+bx+c=0.

 একটি অজানা রাশি, যখন , , এবং  হল ধ্রুবক সঙ্গে  রাশিটি ০ এর সমতুল্য না।  এটি যাচাই করতে পারে যে দ্বিঘাত সূত্রটি রাশিগুলির (a, b, c) মান বসিয়ে দ্বিঘাত সমীকরণকে সন্তুষ্ট করে। উপরের পরামিতকরণের সাথে, দ্বিঘাত সূত্র হল:

:x = \frac{-b \pm \sqrt{b^2 - 4ac}}{2a}.

দ্বিঘাত সূত্র দ্বারা প্রদত্ত সমাধানগুলির প্রতিটিকে দ্বিঘাত সমীকরণের মূল বলা হয়। জ্যামিতিকভাবে, এই শিকড়গুলি x মানগুলির প্রতিনিধিত্ব করে যা কোন প্যারোব্লোকে স্পষ্টভাবে y = ax^2 + bx + c হিসাবে প্রদান করে, x- অক্ষ অতিক্রম করে। পাশাপাশি একটি সূত্র হচ্ছে যে কোনও অধিবৃত্ত শূন্য উৎপন্ন করবে, কোরাড্রাটিক সূত্র অধিবৃত্ত এর সমান্ত্রিকতার অক্ষ প্রদান করবে, এবং তা অবিলম্বে নির্ধারণ করতে পারে যে কত সংখ্যক শূন্য সমীকরণ রয়েছে।

## ইতিহাস
ভারতীয় বিজ্ঞানী শ্রীধর আচার্য কর্তৃক এটি আবিষ্কৃত হয়। তাই এটি **শ্রীধর আচার্যের সূত্র** নামেও পরিচিত। অপর ভারতীয় বিজ্ঞানী ব্রহ্মগুপ্ত ও একই সূত্রের ব্যাখ্যা দেন, তাই এটি **ব্রহ্মগুপ্তের সূত্র** নামেও পরিচিত। 
## সূত্রের বিকাশকরণ
বর্গক্ষেত্র সমাপ্তি এর একটি কৌশলগত প্রয়োগের সাথে দ্বিগুণ সূত্রটি তৈরি করা যায়। এই কারণে, শিক্ষাদীক্ষা কখনও কখনও ছাত্র, যারা এইভাবে এই গুরুত্বপূর্ণ সূত্রের পুনঃআবিষ্কারের অনুভব করতে একটি ব্যায়াম যেমন ছেড়ে দেওয়া হয়। স্পষ্ট শিক্ষাদীক্ষা নিম্নরূপ।

* a * দ্বারা চতুর্ভুজ সমীকরণ বিভাজন করুন, যা অনুমোদিত কারণ  a  শূন্য না:

:x^2 + \frac{b}{a} x + \frac{c}{a}=0.

সমীকরণের উভয় পাশ থেকে  \frac{c}{a} বিয়োগ করুন:

:x^2 + \frac{b}{a} x= -\frac{c}{a}.

চতুর্ভুজ সমীকরণ এখন এমন একটি ফর্মের বা পদ্ধতির মধ্যে রয়েছে যে এখন বর্গ সমাপ্ত প্রয়োগ করা যেতে পারে।সুতরাং, সমীকরণ উভয় পক্ষের একটি ধ্রুবক যোগ করুন যেমন বাম হাত একটি সম্পূর্ণ বর্গক্ষেত্র হয়ে।

:x^2+\frac{b}{a}x+\left( \frac{b}{2a} \right)^2 =-\frac{c}{a}+\left( \frac{b}{2a} \right)^2,

যা তৈরি করে:

:\left(x+\frac{b}{2a}\right)^2=-\frac{c}{a}+\frac{b^2}{4a^2}.

তদনুসারে, ডানদিকের অংশগুলিকে পুনঃব্যবহারের পরে একটি সাধারণ বিভাজক আছে এবং আমরা প্রাপ্ত হই:

:\left(x+\frac{b}{2a}\right)^2=\frac{b^2-4ac}{4a^2}.

বর্গক্ষেত্র এইভাবে সম্পন্ন করা হয়েছে। উভয় পক্ষের বর্গমূল গ্রহণ করে নিম্নলিখিত সমীকরণ উৎপন্ন হয়:
:x+\frac{b}{2a}=\pm\frac{\sqrt{b^2-4ac\ }}{2a}.

পৃথকরূপে  'X ' দ্বিঘাত সূত্র দেয়:

:x=\frac{-b\pm\sqrt{b^2-4ac\ }}{2a}.

"±" চিহ্ন ইঙ্গিত দেয় যে উভয়ই

: x=\frac{-b + \sqrt {b^2-4ac}}{2a}\quad\text{এবং}\quad x=\frac{-b - \sqrt {b^2-4ac}}{2a}

চতুর্ভুজ সমীকরণ সমাধান। এই a ম্যানিপুলেশন সম্পর্কিত ছোটখাট পার্থক্যগুলির সাথে এই উপায়ে অনেকগুলি বিকল্প রয়েছে।

কিছু উৎস, বিশেষ করে বয়স্করা, যেমন চতুর্ভুজ সমীকরণের বিকল্প উপাদানের ব্যবহার করে বা , যেখানে b একটি মাত্রার অর্ধেক বেশি সাধারণ এক। এই সমাধান জন্য সামান্য ভিন্ন ফর্ম ফলাফল, কিন্তু অন্যথায় সমতুল্য।

মুলারের পদ্ধতি তে ব্যবহৃত, এবং ভিয়েত'এর সূত্র থেকে পাওয়া যেতে পারে এমন একটি কম পরিচিত চতুর্ভুজী সূত্র, সমীকরণের মাধ্যমে একই মূলনীতি প্রদান করে:

:x=\frac{-2c}{b\mp\sqrt{b^2-4ac}}.

## তথ্যসূত্র

## বহিঃসংযোগ

বিষয়শ্রেণী:সমীকরণ
বিষয়শ্রেণী:প্রাথমিক বীজগণিত
দ্বিমাত্রিক ক্ষেত্র

**দ্বি-মাত্রিক স্থান** হলো একটি জ্যামিতিক বিন্যকস যা একটি উপাদানের (যেমন- বিন্দু) অবস্থান নির্ধারণ করতে দুইটি মান (পরামিতিগুলি) প্রয়োজন হয়। গণিত সাস্ত্রে, এটি সাধারণত ℝ২ চিহ্ন দ্বারা চিহ্নিত করা হয়। ধারণার একটি সাধারণীকরণের জন্য, দেখুন মাত্রা।

দুটি দ্বিমাত্রিক স্থান একটি মহাবিশ্বের একটি তল সম্মুখের একটি অভিক্ষেপ হিসাবে দেখা যাবে। সাধারণত, এটি একটি ইউক্লিডীয় স্থান হিসাবে চিন্তা করা হয় এবং দুটি মাত্রা দৈর্ঘ্য এবং প্রস্থ বলা হয়।

## ইতিহাস

বই-প্রথম থেকে চতুর্থ ও ষষ্ট-এর ইউক্লিডের এলিমেন্টগুলির  দ্বি-মাত্রিক জ্যামিতির সাথে সমন্বয় করে, আকারের সমকেন্দ্রের মতো এই ধারণার উন্নয়নশীল, পিথাগরীয় উপপাদ্য (প্রস্তাবনা ৪৭), কোণের সমতা এবং এলাকার সমান্তরালতা, ত্রিভূজের কোণগুলির সমষ্টি, এবং তিনটি ক্ষেত্রে যেখানে ত্রিভূজগুলি "সমান" (একই এলাকা) আছে, অন্যান্য বিষয়ের মধ্যে।

পরবর্তীতে, একটি তথাকথিত কার্তিসিয়ান সমন্বয় ব্যবস্থায় সমতলটি বর্ণিত হয়েছে, একটি সমন্বয় পদ্ধতি যা প্রতিটি বিন্দু একটি সংখ্যাসূচক স্থানাঙ্কের একটি জোড়া দ্বারা সুনির্দিষ্টভাবে নির্দিষ্ট করে, যা বিন্দু থেকে সীমাবদ্ধ দূরত্ব দুটি নির্দিষ্ট সীমিত নির্দেশিত লাইনের মধ্যে মাপা হয় দৈর্ঘ্যের একই ইউনিট প্রতিটি রেফারেন্স লাইন একটি সমন্বয় অক্ষ বা সিস্টেমের অক্ষ বলা হয়, এবং যেখানে তারা পূরণ হয় তার উৎপত্তি হয়, সাধারণত অর্ডার দেওয়া জোড়া (0,0)। কোঅর্ডিনেটসকে দুটি অক্ষের উপর বিন্দুতে উল্লম্ব অনুমানের অবস্থান হিসাবে সংজ্ঞায়িত করা যেতে পারে, যা মূল থেকে স্বাক্ষরিত দূরত্ব হিসাবে প্রকাশ করা হয়েছে।

## জ্যামিতি

### পলিটোপস

দুইটি মাত্রাতে, অসীম অসংখ্য পলিটোপস আছে: বহুভুজ। প্রথম কয়েক নিয়মিত  বহুভুজ নিচে দেখানো হয়েছে:

#### উত্তল
শ্লাফলি চিহ্ন {পি} একটি নিয়মিত '' পি '' - গন প্রতিনিধিত্ব করে।

#### বিভক্ত (গোলাকার)
নিয়মিত হেনাগন {১} এবং নিয়মিত ডিজিওন {২} নিয়মিত বহুভুজকে ডিজিটাল করতে পারে। তারা নন-ইউক্লিডীয় স্পেসগুলিতে ননজেনেন্সের মতো একটি ২-গোলক বা একটি ২-টরুজ মতো বিদ্যমান থাকতে পারে।

## টপোলজি

টপোলজি, সমতল নিখুঁত চুক্তিবদ্ধ হিসাবে বিবেচনা করা হয় ২-ম্যানিফোড।

মাত্রা যে সমতল থেকে একটি বিন্দু সরানোর সময় একটি স্থানে সংযুক্ত করা হয়, কিন্তু না কেবল সংযুক্ত ছেড়ে যাওয়ার দ্বারা চিহ্নিত করা হয়।

## তথ্যসূত্র

## বহিঃসংযোগ

বিষয়শ্রেণী:মাত্রা
বিষয়শ্রেণী:জ্যামিতি
মহিউদ্দিন ইসলামী বিশ্ববিদ্যালয়

**মহিউদ্দিন ইসলামী বিশ্ববিদ্যালয়** (এমআইইউ) পাকিস্তানের আজাদ কাশ্মীরের নিরাইন শরীফে অবস্থিত। এমআইইউ স্নাতক ও স্নাতকোত্তর শিক্ষা প্রদান করে। এমআইইউ আজাদ জম্মু ও কাশ্মীর আইনসভা পরিষদের আইন ১-এর অধীনে প্রতিষ্ঠিত হয়।

মহীউদ্দীন ইসলামিক ইউনিভার্সিটির নিরাইন শরীফে আজাদ জম্মু ও কাশ্মির আইন পরিষদের ২০০০ সালের ২১ নং আইন অনুযায়ী প্রতিষ্ঠিত হয়। এটি একটি চার্টার্ড বিশ্ববিদ্যালয় এবং উচ্চ শিক্ষা কমিশন (এইচইসি) এবং পাকিস্তান সরকার দ্বারা স্বীকৃত। বিশ্ববিদ্যালয় দ্বারা অর্জন একাডেমিক শ্রেষ্ঠত্বের ভিত্তিতে, এটি সর্বোচ্চ বিভাগে রাখা হয়েছে - 'W' (A)।

বিশ্ববিদ্যালয়ের প্রধান ক্যাম্পাসটি আজাদ জম্মু এবং কাশ্মীরের নিরাইন শরীফ একাধিক তলাবিশিষ্ট ভবন হিল স্টেশনে অবস্থিত। এটি ১৫ একর এলাকা এবং সমুদ্র পৃষ্ঠ হতে ৬০০০ হাজার ফুট উপরে, গ্রামীণ এলাকা থেকে ১২৫ কি.মি দূরে ইসলামাবাদের পশ্চিমে।

## ডিগ্রি প্রোগ্রামগুলো
* ডক্টর অব  ফার্মেসী (ফার্ম ডি)
* ব্যাচেলর অব মেডিসিন/ব্যাচেলর অব সার্জারি (এমবিবিএস)
* ব্যাচেলর অব কম্পিউটার সায়েন্স অব অনার্স (বিসিএস(অনার্স)) 
* ব্যাচেলর অব বিজনেস অ্যাডমিনিস্ট্রেশন অব অনার্স (বিবিএ(অনার্স)) 
* ব্যাচেলর অব কমার্স (বি.কম)
* মাস্টার অব কম্পিউটার সায়েন্স (এমসিএস)
* মাস্টার্স অব বিজনেস অ্যাডমিনিস্ট্রেশন  (এমবিএ)
* মাস্টার অব কমার্স (এম.কম)
## তথ্যসূত্র

## বহিঃসংযোগ
*
অফিসিয়াল ওয়েবসাইট

বিষয়শ্রেণী:পাকিস্তানে ইসলামি বিশ্ববিদ্যালয় ও মহাবিদ্যালয়
বিষয়শ্রেণী:পাকিস্তানের বেসরকারি বিশ্ববিদ্যালয়
শান্তিরক্ষা

**শান্তিরক্ষা** বলতে চিরস্থায়ী শান্তি বজায় রাখার জন্য উপযুক্ত পরিবেশ তৈরির কার্যক্রম উল্লেখ করে।  গবেষণায় বিশেষ দেখা যায় যে শান্তিরক্ষা সাম্প্রতিক সময়ে ঘটিত যুদ্ধবিগ্রহে সাধারণ জনগণ ও যুদ্ধক্ষেত্রে সৈনিকদের মৃত্য ঝুঁকি কমিয়েছে।

জাতিসংঘের (জাতিসংঘ) জাতি-রাষ্ট্র সরকার ও সংগঠনের গোষ্ঠীর মধ্যে একটি সাধারণ সমঝোতা রয়েছে জাতিসংঘের (জাতিসংঘ) জাতি-রাষ্ট্রের সরকার ও সংগঠনের গোষ্ঠীর মধ্যে একটি সাধারণ উপলব্ধি রয়েছে যে আন্তর্জাতিক পর্যায়ে শান্তিরক্ষীরা সংঘাত-পরবর্তীএলাকায় শান্তি প্রক্রিয়ার নিরীক্ষণ ও পর্যবেক্ষণ করে এবং শান্তি চুক্তির প্রতিশ্রুতি বাস্তবায়নে প্রাক্তন যোদ্ধাদের সহায়তা করতে পারে যার প্রতিশ্রুতি তারা গ্রহণ করেছে। এই ধরনের সহায়তা বিভিন্ন উপায়ে হতে পারে, যেমন আত্মবিশ্বাস তৈরির ব্যবস্থা, ক্ষমতা-ভাগাভাগি ব্যবস্থা, নির্বাচনী সহায়তা, আইনের শাসনকে শক্তিশালী করা এবং অর্থনৈতিক ও সামাজিক উন্নয়ন। জাতিসংঘের শান্তিরক্ষীরা (হালকা নীল টুপি বা নীল হেলমেট পরিধানের কারণে সাধারণত নীল টুপি বা নীল হেলমেটধারী হিসাবে পরিচিত) সৈন্য, পুলিশ কর্মকর্তা এবং বেসামরিক ব্যক্তিদের শান্তিরক্ষী হিসাবে অন্তর্ভুক্ত করতে পারে।

জাতিসংঘ একমাত্র শান্তিরক্ষী মিশন বাস্তবায়ন করার সংস্থা নয়, এছারাও ন্যাটোর কসোভো মিশন (জাতিসংঘের অনুমোদন সাপাক্ষে) এবং সিনাই উপদ্বীপে বহুজাতিক বাহিনী ও পর্যবেক্ষকগণ অথবা ইইউআরএফআর এর মত ইউরোপীয় ইউনিয়নের সংগঠিত সংগঠন (জাতিসংঘের অনুমোদন সাপাক্ষে)। অহিংস শান্তিবাহিনী একটি এনজিও যাদের ব্যাপকভাবে সাধারণ বেসরকারি সুদক্ষ স্বেচ্ছাসেবক বা রয়েছে।

বিষয়শ্রেণী:যুদ্ধ ব্যতীত সামরিক অভিযান
লৌহ ক্রুশ

**লৌহ ক্রুশ** () ছিল প্রাক্তন প্রুশিয়া রাজ‍্যের সামরিক বাহিনীর বীরত্বের প্রতীকী তকমা, পরবর্তীতে জার্মান সামরিক বাহিনীতে (১৮৭১-১৯১৮) পরবর্তী সময়ে নাৎসি জার্মানি পার্টিতে (১৯৩৩-১৯৪৫) পর্যন্ত এটি ব্যবহৃত হয়েছিল।
১৮১৩ খ্রিষ্টাব্দের মার্চ মাসে রাজা ফ্রেডরিক উইলহেম (তৃতীয় প্রাশীয়ান রাজা) তার মৃত স্ত্রী রাণী লুইসের জন্মদিনে ১৮১৩ সালের ১০ মার্চ নেপোলিয়ন সময়কাল যুদ্ধের সময় এটি প্রতিষ্ঠিত হয়। আইরন ক্রস উপাধিটি সর্বপ্রথম ভূষিত করা হয় রাণী লুইসকে।ফ্রাঙ্কো-প্রাশিয়ান যুদ্ধে এই উপাধীটি দেয়া হয়েছিল। প্রথম বিশ্বযুদ্ধ ও দ্বিতীয় বিশ্বযুদ্ধের সময়ও এই উপাধীটি দেয়া হয়েছিল, কিন্তু তকমাটিতে সামান্য পরিবর্তনও করা হয়েছিল  দ্বিতীয় বিশ্বযুদ্ধকালীন সময়ে, তকমাটির মধ্যখানে একটি সওয়াস্তিকা ব্যবহৃত হয়েছিল যা নাৎসি জার্মানি পার্টিকে প্রতিনিধিত্ব করে।

এই তকমাটি সাধারণত সামরিক বাহিনীদের দেয়া হয়েছিলো তবে দ্বিতীয় বিশ্বযুদ্ধে বেসামরিক ভাবে পাইলট হিসেবে বীরত্বের পরিচয় দেওয়াতে হ্যানা রেইচকে আইরন ক্র্স ফার্স্ট ক্লাস এবং সেকেন্ড ক্লাস এবং মেলিটা শেনক পান আইরন ক্রস সেকেন্ড ক্লাস উপাধি।

আইরন ক্রস এর নকশা কালো এবং সাদা বা ধূসর রঙের বর্ডার রয়েছে।এই নকশাটি টিউটনিক বা আদি-জার্মান সাম্রাজ্যের প্রতিনিধিত্ব করে।

বর্তমানে আইরন ক্রস এর ব্যবহার জার্মান আধুনিক সশস্ত্র বাহিনী বুন্ডেসওয়ের এ কিছুসংখ্যক পদবি তকমাতে ব্যবহৃত হয়।

## তথ্যসূত্র

বিষয়শ্রেণী:নাৎসি জার্মানির সামরিক পুরস্কার ও সম্মাননা
বিষয়শ্রেণী:সাহসিকতা পুরস্কার
মার্ভিন প্লাটেনহার্ড

**মার্ভিন প্লাটেনহার্ড** (জন্ম ২৬ জানুয়ারী ১৯৯২) হলেন একজন জার্মান পেশাদার ফুটবলার, যিনি একজন লেফ্ট ব্যাক হিসেবে জার্মান ক্লাব হার্থা বিবিএসসি এবং জার্মান জাতীয় দল-এর হয়ে খেলে থাকেন।

## ক্লাব খেলোয়াড়ী জীবন
### হের্থা বিএসসি
২০১৪ সালের ২০শে মে, তিনি জার্মান ফুটবল ক্লাব হের্থা বিএসসি-এর সাথে তিন বছর মেয়াদের চুক্তিতে আবদ্ধ হন।

## আন্তর্জাতিক খেলোয়াড়ী জীবন
### জ্যেষ্ঠ
প্লাটেনহার্ড, ২০১৭ সালের ৬ই জুন প্রথমবারের মত ডেনমার্ক-এর বিপক্ষে হওয়া বন্ধুত্বপূর্ণ ম্যাচে জেষ্ঠ জাতীয় দল-এ ডাক পান, এছাড়াও ২০১৭ সালে ১০ই জুন মাসে সান মারিনো-এর বিপক্ষে, ২০১৮ সালে অনুষ্ঠিত হতে যাওয়া রাশিয়া বিশ্বকাপের জন্য যোগ্যতাভিত্তিক ম্যাচে, এবং ২০১৭ সালের ২রা জুলাই রাশিয়ায় অনুষ্ঠিত হওয়া ফিফা কনফেডারেশনস কাপের নির্বাচিত দলেও ডাক পান। উল্লেখ্যঃ ২০১৭ সালের ৬ই জুন হওয়া ডেনমার্ক-এর বিপক্ষে হওয়া বন্ধুত্বপূর্ণ ম্যাচে তার অভিষেক হয়।

## তথ্যসূত্র

## বহিঃসংযোগ
*Marvin Plattenhardt at the official 1. FC Nuremberg website
* 
*

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফিল্ডারসট্যাডের ব্যক্তিত্ব
বিষয়শ্রেণী:জার্মান পুরুষ ফুটবলার
বিষয়শ্রেণী:জার্মান কিশোর আন্তর্জাতিক ফুটবলার
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:১. ফুটবল ক্লাব নুর্নবার্গের খেলোয়াড়
বিষয়শ্রেণী:১. ফুটবল ক্লাব নুর্নবার্গ ২-এর খেলোয়াড়
বিষয়শ্রেণী:হের্টা বিএসসির খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:২০১৭ কনফেডারেশনস কাপ খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:বাডেন-ভুর্টেমবের্গের ফুটবলার
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:রেগিওনাললিগার খেলোয়াড়
বিষয়শ্রেণী:২০১৭ ফিফা কনফেডারেশন্স কাপের খেলোয়াড়
বিষয়শ্রেণী:হের্টা বিএসসি ২-এর খেলোয়াড়
ফ্রেড মেস

**ফ্রেড মেস** (ইংরেজি: Fred Mace; ২২শে আগস্ট, ১৮৭৮ - ২১শে ফেব্রুয়ারি, ১৯১৭) ছিলেন একজন মার্কিন নির্বাক চলচ্চিত্র অভিনেতা। তিনি ১৯০৯ সাল থেকে ১৯১৬ সাল পর্যন্ত ১৫৬টি চলচ্চিত্রে অভিনয় করেন। মেস ম্যাক সেনেটের অধীনে কিস্টোন স্টুডিওজের হয়ে কাজ করে পরিচিতি লাভ করেন। কিস্টোন ছাড়াও তিনি নিউ ইয়র্ক মোশন পিকচার কোম্পানি; ইউনিভার্সাল ফিল্ম ম্যানুফ্যাকচারিং কোম্পানি, ইনকরপোরেটেড; ম্যাজেস্টিক মোশন পিকচার কোম্পানি ও তার নিজের ফ্রেড মেস ফিচার ফিল্ম কোম্পানিতে কাজ করেন।

## জীবনী
মেস ১৮৭৮ সালের ২২শে আগস্ট পেনসিলভানিয়ার ফিলাডেলফিয়ায় জন্মগ্রহণ করেন। তিনি পেনসিলভানিয়ার ইরিতে দন্ত চিকিৎসক হিসেবে কর্মজীবন শুরু করেন। পরবর্তীতে তিনি নিউ ইয়র্কে অভিনয় শুরু করেন এবং হলিউডের শুরুর দিকের তারকা অভিনেতা হয়ে ওঠেন। ১৯১০ থেকে ১৯১২ সালে তিনি বায়োগ্রাফ কোম্পানির হয়ে কাজ করেন। পরবর্তীতে তিনি নিউ ইয়র্ক মোশন পিকচার কোম্পানি ও ইউনিভার্সাল ফিল্ম ম্যানুফ্যাকচারিং কোম্পানি, ইনকরপোরেটেডের হয়ে অভিনয় করেন। তিনি কিস্টোন স্টুডিওজের অন্যতম প্রধান অভিনেতা ছিলেন। তিনি কিস্টোন পুলিশের প্রধান হিসেবে পরিচিত। এছাড়া তিনি ১৯১৩ সালে ম্যাজেস্টিক মোশন পিকচার কোম্পানিতে এবং তার নিজের ফ্রেড মেস ফিচার ফিল্ম কোম্পানিতে কাজ করেন। ১৯১৫ ও ১৯১৬ সালে তিনি অল্প কিছুদিনের জন্য পুনরায় কিস্টোনে অভিনয় করেন।

ফ্রেড মেস ১৯১৭ সালের ২১শে ফেব্রুয়ারি মাত্র ৩৮ বছর বয়সে স্ট্রোকে আক্রান্ত হয়ে মৃত্যুবরণ করেন।

## নির্বাচিত চলচ্চিত্র

* *দ্য লাকি টুথেক* (১৯১০)
* *দ্য ভিলেন ফয়েল্‌ড* (১৯১১)
* *[[হার অ্যাওয়েকেনিং]]* (১৯১১)
* *হোয়াই হি গেভ আপ* (১৯১১)
* *আ ভয়েস ফ্রম দ্য ডিপ* (১৯১২)
* *দ্য স্পিড ডেমন* (১৯১২)
* *দ্য ওয়াটার নিম্ফ* (১৯১২)
* *[[দ্য ফ্লার্টিং হাসবেন্ড]]* (১৯১২)
* *[[মেবল্‌স লাভারস]]* (১৯১২)
* *[[মেবল্‌স অ্যাডভেঞ্চার্স]]* (১৯১২)
* *আ ড্যাশ থ্রো দ্য ক্লাউড্‌স* (১৯১২)
* *[[হেল্প! হেল্প!]]* (১৯১২)
* *আগেম অব পুল* (১৯১৩)
* *মার্ফিস আই.ও.ইউ.* (১৯১৩)
* *কিউপিড ইন আডেন্টাল পার্লার* (১৯১৩)
* *দ্য ব্যাংভিল পুলিশ* (১৯১৩)
* *দ্য ফোরম্যান অব দ্য জুরি* (১৯১৩)
* *দ্য গ্যাংস্টার্স* (১৯১৩)
* *হোয়েন ড্রিমস কাম ট্রু* (১৯১৩)
* *[[মেবল অ্যাট দ্য হুইল]]* (১৯১৪)
* *মাই ভ্যালেট* (১৯১৫)
* *ফ্যাটি অ্যান্ড দ্য ব্রডওয়ে স্টারস* (১৯১৫)
* *হিজ লাস্ট সেন্ট* (১৯১৬)

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৮৭৮-এ জন্ম
বিষয়শ্রেণী:১৯১৭-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:ফিলাডেলফিয়ার অভিনেতা
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন নির্বাক চলচ্চিত্র অভিনেতা
বিষয়শ্রেণী:নির্বাক চলচ্চিত্র কৌতুকাভিনেতা
বিষয়শ্রেণী:২০শ শতাব্দীর মার্কিন কৌতুকাভিনয়শিল্পী
পূর্বঘাট পর্বতমালা

**পূর্বঘাট** হলো ভারতের পূর্ব উপকূল জুড়ে অসমানভাবে বিন্যস্ত পার্বত্য এলাকার সাধারণ নাম। এটি উত্তর ওড়িশা থেকে অন্ধ্রপ্রদেশ ও তামিলনাড়ু পেরিয়ে কর্ণাটক হয়ে কেরালা পর্যন্ত বিস্তৃত। এটি গোদাবরী নদী, মহানদী, কৃষ্ণা ও কাবেরী দ্বারা বিখন্ডিত।

এই পর্বতমালাটি বঙ্গোপসাগরের সমান্তরালে সজ্জিত। দাক্ষিণাত্যের মালভূমি এর পশ্চিমে অবস্থিত এবং পূর্বঘাট ও পশ্চিমঘাটের মধ্যবর্তী স্থানে অবস্থিত। পূর্বঘাট এবং বঙ্গোপসাগরের মধ্যের এলাকাটি করমন্ডল উপকূল অঞ্চলসহ উপকূলীয় সমভূমি। পূর্বঘাট পশ্চিম ঘাটের ন্যায় উচ্চতা বিশিষ্ট নয়।

## ভূগোল
পূর্ব ঘাট অঞ্চল পশ্চিম ঘাটের তুলনায় অধিক প্রাচীন এবং এর একটি জটিল ভূতাত্ত্বিক ইতিহাস রয়েছে যার সংগঠন ও বিখন্ডন রডিনিয়ায় প্রাচীন মহাদেশের গঠন এবং গন্ডোয়ানিয়ান বৃহত্ মহাদেশের গঠনের সাথে সম্পর্কিত।

পূর্ব ঘাট চর্নাকোট, গ্রানাইট গিনিস, খুন্ডালাইট, মেটামোরফিক গিনিস এবং কোয়ার্টজাইট শিলায় সংযোজনে গঠিত। পূর্ব ঘাটের কাঠামোর মধ্যে রয়েছে সংযোজ্যতা এবং ভূচ্যুতি, যা তার পার্বত্য এলাকায় বিস্তৃত। চুনাপাথর, বক্সাইট এবং লৌহ আকরিক পূর্ব ঘাট পার্বত্য এলাকায় দেখতে পাওয়া যায়।

তিরুমলা পাহাড়ের সংযোজিত অসম্পূর্ণতাটি ভুসংস্থানিক তাত্পর্যের একটি প্রধান গুরুত্বপূর্ণ অবয়ব যা ক্ষয়প্রাপ্ত এবং বর্ধিত একটি ব্যাপক সময়ের প্রতিনিধিত্ব করে। অন্ধ্রপ্রদেশের চিত্তোর জেলার তিরুমলা ঘাট সড়কে এই খাড়া প্রাকৃতিক ঢাল, রাস্তাঘাট ও উপত্যকাগুলি দৃষ্ট হয়।

## আরও দেখুন
* করমণ্ডল উপকূল
* Javadi Hills
* Nallamala Hills
* Sri Venkateswara National Park
* Western Ghats

## তথ্যসূত্র

বিষয়শ্রেণী:পূর্ব ঘাট
বিষয়শ্রেণী:ভারতের পর্বতমালা
বিষয়শ্রেণী:তামিলনাড়ুর ভূতত্ত্ব
বিষয়শ্রেণী:অন্ধ্র প্রদেশের ভূতত্ত্ব
বিষয়শ্রেণী:ওড়িশার ভূতত্ত্ব
বিষয়শ্রেণী:তামিলনাড়ুর ভূগোল
বিষয়শ্রেণী:পশ্চিমবঙ্গের ভূতত্ত্ব